Dobrý deň,
ďakujem za otázku.
Barny's TRIPLE blend extra silný je kombinovaný živočíšny a vitamínový výživový doplnok obsahujúci 2 typy kolagénu, glukozamín a chondroitín sulfát, MSM (methylsulfonylmethan) a vitamín C, ktorý prispieva k normálnej tvorbe kolagénu a k prirodzenej funkcii chrupaviek a kostí.  Môžete  ho používať aj pri zápale pankreasu. Dospelí užívajú ½ odmerky denne rozmiešanú v 200 ml vody najlepšie ráno alebo kedykoľvek v priebehu dňa. Ak by sa objavili  tráviace problémy, nepokračujte s užívaním  preparátu. Výrobok nie je určený pre osoby do 18 rokov, tehotné a dojčiace ženy. Nevhodný pre osoby s alergiou na rybie produkty. Preparát neužívajte súčasne s antikoagulanciami (liekmi na riedenie krvi). Neobsahuje lepok.
Pri zápale pankreasu je vhodné užívať Wobenzym -li ek obsahuje vhodne zostavené enzýmy (látky štiepiace bielkoviny), ktoré majú schopnosť účelne ovplyvňovať imunitu, tlmiť zápaly a opuchy, do istej miery aj rozpúšťať krvné zrazeniny. Urýchľujú priebeh zápalu a zmierňujú jeho následky, tlmia chorobné prejavy spôsobené škodlivými imunokomplexami vznikajúcimi v dôsledku protilátkových reakcií. Pri chronických a recidivujúce zápaloch v oblasti tráviaceho ústrojenstva,  sa užíva nasledovne : akútne zápaly – 3-krát 10 tabliet denne po dobu 2 týždňov, pri chronických a opakujúcich sa zápaloch 3-krát 5 tabliet denne po dobu 3 - 4 týždňov. Odporúča sa užívať tablety najmenej 30 minút pred alebo 90 minút po jedle s veľkým množstvom vody (približne 250 ml). Gastrorezistentná tableta sa nemá žuvať, rozdeľovať alebo drviť, pretože povlak tablety zabraňuje na pH závislej degradácii v čreve.
Wobenzym budem mať priaznivý účinok aj na Vaše  kĺby. Odporúča u dospelých  aj  pri týchto stavoch: poúrazové opuchy, zápalové a pooperačné stavy v chirurgii, lymfedémy (opuchy spôsobené poruchou odtoku lymfy) rôznej etiológie,  potrombotický syndróm dolných končatín (stavy po upchaní žíl dolných končatín krvnou zrazeninou), zápaly povrchových žíl, niektoré choroby spôsobené imunokomplexami (chronický zápal kĺbov, mnohopočetná mozgomiechová skleróza, zápaly ciev),pokročilé štádiá artrózy (dlhotrvajúce, nezápalové ochorenie kĺbov obmedzujúce ich pohyb a spôsobujúce bolesť).
V prípade záujmu si môžete objednať v našej internetovej lekárni.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77